CELEX: 31986D0620
Language: el
Date: 1986-12-10 00:00:00
Title: 86/620/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προσθήκης στο πρόγραμμα που αφορά τον τομέα των φυτών και σπόρων προς σπορά, που υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βάδης—Βυτεμβέργης, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31986D0620

86/620/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προσθήκης στο πρόγραμμα που αφορά τον τομέα των φυτών και σπόρων προς σπορά, που υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βάδης—Βυτεμβέργης, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 361 της 20/12/1986 σ. 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1986  για την έγκριση προσθήκης στο πρόγραμμα που αφορά τον τομέα των φυτών και σπόρων προς σπορά, που υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βάδης-Βυτεμβέργης, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (86/620/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 5,  Εκτιμώντας:  ότι, στις 16 Απριλίου 1986, η κυβέρνηση της Ομοσπονδιακής Δημοκρατίας της Γερμανίας ανακοίνωσε προσθήκη στο πρόγραμμα που έχει εγκριθεί με την απόφαση 80/1050/ΕΟΚ της Επιτροπής (3), και το οποίο αφορά τον τομέα των φυτών και σπόρων προς σπορά για το κρατίδιο της Βάδης-Βυρτεμβέργης·  ότι η εν λόγω προσθήκη στο πρόγραμμα έχει ως αντικείμενο την ορθολογική οργάνωση, τον εκσυγχρονισμό και την επέκταση των δυνατοτήτων επεξεργασίας, συσκευασίας και εμπορίας στον τομέα των φυτών και σπόρων προς σπορά στη Βάδη-Βυτεμβέργη, κατά τρόπο που να ικανοποιούνται οι απαιτήσεις των χρήστων, να βελτιωθεί η κατάσταση που επικρατεί στον τομέα και να αξιοποιηθούν τα προϊόντα του εν λόγω τομέα· ότι, κατά συνέπεια, αποτελεί ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η εν λόγω προσθήκη περιλαμβάνει επαρκή αριθμό στοιχείων από εκείνα που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι του άρθρου 1 του εν λόγω κανονισμού μπορούν να επιτευχθούν στον τομέα των φυτών και σπόρων προς σπορά στο κρατίδιο της Βάδης-Βυτεμβέργης· ότι η προθεσμία που καθορίζεται για την εφαρμογή της προσθήκης αυτής δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η προσθήκη στο πρόγραμμα που αφορά τον τομέα των φυτών και σπόρων προς σπορά στο κρατίδιο της Βάδης-Βυρτεμβέργης, το οποίο ανακοινώθηκε από την κυβέρνηση της Ομοσπονδιακής Δημοκρατίας της Γερμανίας στις 14 Απριλίου 1986, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 10 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 194 της 17. 7. 1986, σ. 4.  (3) ΕΕ αριθ. L 308 της 19. 11. 1980, σ. 10.